
CONSILIUL JUDEŢEAN


HOTĂRÂRE
pentru completarea Anexei nr. 2 la Hotărârea Consiliului Judeţean Bistriţa-Năsăud nr. 29 din 19.10.1999 privind însușirea inventarului bunurilor care alcătuiesc domeniul public al județului Bistrița-Năsăud, cu modificările și completările ulterioare


Consiliul Judeţean Bistriţa-Năsăud, întrunit în şedinţă ordinară, în prezenţa Preşedintelui şi a 28 consilieri judeţeni;
Având în vedere:
· expunerea de motive nr. II/4376/23.03.2016 a vicepreşedintelui Consiliului Judeţean Bistriţa-Năsăud;
· raportul comun nr. IIBa/4378//23.03.2016 al Direcţiei economice și al Direcției administrație locală din cadrul Consiliului Județean Bistrița-Năsăud; 
· prevederile art. 3 alin. (3), art. 21 alin. (1) și (2), din Legea nr. 213/1998 privind bunurile proprietate publică cu modificările şi completările  ulterioare;
· prevederile art. II alin.(2) lit.a), art.IV şi X - Anexa nr. 1 din Hotărârea Guvernului României nr. 548/1999 privind aprobarea Normelor tehnice pentru întocmirea inventarului bunurilor care alcătuiesc domeniul public al comunelor, oraşelor, municipiilor şi judeţelor;
· prevederile Hotărârii Consiliului Judeţean Bistriţa-Năsăud nr. 29 din 19.10.1999 privind însuşirea bunurilor care alcătuiesc  domeniul public al judeţului Bistriţa-Năsăud, cu modificările și completările ulterioare;
· prevederile Hotărârii Consiliului Județean Bistrița–Năsăud nr. 144/25.11.2015 privind acceptarea ofertei de donație asupra unui imobil-teren donat de Mănăstirea Sfinții Apostoli Petru și Pavel din localitatea Rebra, județul Bistrița-Năsăud, care va face parte din domeniul public al județului Bistrița-Năsăud; 
· Actul de acceptare a ofertei de donație autentificat prin Încheierea nr. 5025/18.12.2015, emis de Societatea profesională notarială ”Bria”, notar public Bria Dumitru Alexandru, înregistrat la Consiliul Județean Bistrița-Năsăud sub nr. II/20918/18.12.2015;
· Extrasul de carte funciară nr. 25684 Rebra, emis de Oficiul de Cadastru şi Publicitate Imobiliară Bistriţa-Năsăud – Biroul de Cadastru şi Publicitate Imobiliară Năsăud, înregistrat la Consiliul Județean Bistrița-Năsăud sub nr. II/2046/08.02.2016;
· Proces verbal nr. IX/3781/09.03.2016 al Comisiei Speciale pentru întocmirea Inventarului  bunurilor care alcătuiesc domeniul public al județului Bistrița-Năsăud;
· raportul nr. IBa/4969 din 31.03.2016 al Comisiei de administraţie.
· raportul nr. IBa/4970 din 31.03.2016 al Comisiei economice.
În temeiul prevederilor art. 91 alin.(1) lit.c), art. 97, art.98 și art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare.

HOTĂRĂȘTE:

Art.1. Se atestă apartenența la domeniul public al judeţului Bistriţa-Năsăud a imobilului teren situat în localitatea Rebra, judeţul Bistriţa-Năsăud, în suprafaţă de 4060 mp, identificat în Cartea Funciară nr. 25684 Rebra, nr. cadastral: 25684.

Art.2. Se însușește completarea inventarului bunurilor care aparţin domeniului public al judeţului Bistriţa-Năsăud, aprobat prin Hotărârea Consiliului Judeţean Bistriţa-Năsăud nr. 29 din 19.10.1999, cu modificările și completările ulterioare, respectiv la Anexa nr. 2 ”Bunuri imobile”, după poziția 50 se introduce o poziție nouă, poziția nr. 51, conform Anexei care face parte integrantă din prezenta hotărâre.

Art.3. Imobilul prevăzut la art.1 nu face obiectul unor cereri de reconstituire a dreptului de proprietate privată sau de restituire, depuse în temeiul actelor normative cu caracter special privind fondul funciar, a celor care reglementează regimul juridic al imobilelor preluate în mod abuziv de statul român în perioada 6 martie 1945-22 decembrie 1989, a Legii nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu modificările și completările ulterioare, nu sunt grevate de sarcini și nu fac obiectul vreunui litigiu.

Art.4. Prezenta hotărâre a fost adoptată cu un număr de 29 voturi ”pentru”.

Art.5. Cu ducerea la îndeplinire a prevederilor prezentei hotărâri se încredinţează Direcţia economică şi Direcţia administraţie locală din cadrul Consiliului Judeţean Bistriţa-Năsăud.
Art.6. Prezenta hotărâre se comunică de către Serviciul administrație și relaţii publice cu:
	- Direcţia economică;
	- Direcţia administraţie locală;
- Direcția tehnică, investiții, lucrări publice;
- Instituţia Prefectului judeţul Bistriţa-Năsăud.




PREȘEDINTE,
EMIL RADU MOLDOVAN
							







                                                                                  Contrasemnează:
                                                                         SECRETARUL JUDEŢULUI,
                                                                                     MICA OPREA

